ગુજરાત વિધાનસભાની ચૂંટણી હવે તે સ્તરે પહોંચી ગઇ છે કે એક એક વોટ હાર અને જીત માટે મહત્વનો સાબિત થઇ રહ્યો છે. ત્યારે ભરૂચ અને નર્મદા જિલ્લાની આદિવાસી વોટબેંક પર જીત મેળવવા માટે કોંગ્રેસે છોટુભાઇ વસાવાનો સહકાર લીધો છે. છોટુભાઇ વસાવાના પુત્ર મહેશ વસાવાએ ભારતીય આદિવાસી પાર્ટી એટલે કે બીટીપી નામની પાર્ટી બનાવી છે. જેને કોંગ્રેસ આવનારી વિધાનસભાની ચૂંટણીમાં ત્રણ ટિકિટ ફાળશે. આ હેઠળ છોટુભાઇ વસાવા તેમની મૂળ બેઠક ઝઘડીયાની ચૂંટણી લડશે. તો તેમની પાર્ટીના ઉત્તમ વસાવા માંડવીથી અને બીટીપીના ફાઉન્ડર મહેશ વસાવા ડેડીયાપાડાની બેઠકથી આ વખતની વિધાનસભાની ચૂંટણી લડશે.